Kalvária (Prešov)

**Prešovská kalvária** je komplex barokových kaplniek a kostola, nachádzajúci sa na pahorku (265 m n. m.) na západnom okraji Prešova. V minulosti ju považovali za druhú najkrajšiu kalváriu na území Uhorska (po banskoštiavnickej kalvárii). Pochádza z prvej polovice 18. storočia.

## História
Prešovská Kalvária vznikla začiatkom 18. storočia, pôsobením jezuitov v období rekatolizácie z iniciatívy Spolku umierajúceho  Krista. S výstavbou prvých sakrálnych objektov sa začalo r. 1720, ale niektoré kaplnky krížovej cesty sa budovali ešte aj v 19. storočí. Ako prvá bola na jeseň r. 1721 posvätená kaplnka Krista na Olivovej hore a kríž. Stavbu realizovali z prostriedkov mesta a darcov spomedzi mešťanov a okolitej šľachty. Celý komplex Kalvárie bol ukončený až v r. 1893 a okrem kostolíka sv. Kríža ho tvorí štrnásť kaplniek krížovej cesty, kaplnka Svätých schodov, katakomby a priľahlý cintorín.

## Architektúra
Všetky kaplnky krížovej cesty, okrem kaplnky Svätých schodov, majú podobný tvar a to štítové priečelie, zdobené ornamentami, erbom donátora (aspoň čiastočne sú zachované erby: Dessewffy - II. zastavenie, Szirmay - VIII. a XI. zastavenia, Barkóczi - zrejme X. zastavenie, Klobušický - XII. zastavenie, mesto Prešov - XIV. zastavenie) a polkruhovito zaklenutým vstupným portálom. Ochranné mreže kaplniek sú bohato zdobené. Kaplnka Svätých schodov bola postavená r. 1765 podľa vzoru kaplnky Sancta Scala pri Lateránskom kostole v Ríme a dalo ju postaviť z vďačnosti mestu za poskytnutie azylu po nútenom úteku z Poľska, litovské knieža Karol II. Radziwill. V priečelí nad vchodom do tejto kaplnky umiestnili kniežací erb. Interiér vypĺňa 28 schodov, oltár s kamennou plastikou Piety a nástenné maľby od Ondreja Trtinu.

## Kaplnky krížovej cesty
Krížová cesta pozostáva zo 14 zastavení a je tvorená týmito kaplnkami:1. Posledná večera, 2. Ježiš na Olivovej hore, 3. Ježiš udretý pred veľkňazom Annášom, 4. Sväté chody, 5. Bičovanie, 6. Neznámy fundátor, 7. Ježišovo stretnutie s plačúcimi ženami, 8. Ukrižovanie, 9. Kristus na kríži, 10. Sňatie z kríža, 11. Uloženie do hrobu, 12. Zmŕtvychvstanie, 13. Neveriaci Tomáš, 14. Nanebovstúpenie.
V galérii sú tieto zastavenia usporiadané chronologicky. Pri každom zastavení prvý obrázok zobrazuje solitér a druhý zobrazuje výjav v jeho interiéri.


Slovakia Presov 715.JPG|I. zastavenie. Posledná večera
Slovakia Presov 861.JPG|I. zastavenie. Posledná večera, interiér
Slovakia Town Presov 2145.jpg|II. zastavenie. Ježiš na Olivovej hore
Slovakia Town Presov 2159.jpg|II. zastavenie. Ježiš na Olivovej hore, interiér
Slovakia Presov 718.JPG|III. zastavenie. Ježiš udretý pred veľkňazom Annášom
3. zastavenie, Kalvária Prešov 20 Slovakia.jpg|III. zastavenie. Ježiš udretý pred veľkňazom Annášom, interiér
Slovakia Presov 719.JPG|IV. zastavenie. Sväté schody
Slovakia Presov 1011.JPG|IV. zastavenie. Sväté schody, interiér
Slovakia Presov 722.JPG|V. zastavenie. Bičovanie
Slovakia15Presov413.JPG|V. zastavenie. Bičovanie, interiér
Slovakia Presov 723.JPG|VI. zastavenie. Ecce homo
Kaplnka Ecce Homo Prešov 18 Slovakia.jpg|VI. zastavenie. Ecce homo, interiér
Slovakia Presov 726.JPG|VII. zastavenie. Ježišovo stretnutie s plačúcimi ženami
Slovakia15Presov412.JPG|VII. zastavenie. Ježišovo stretnutie s plačúcimi ženami, interiér
Slovakia Presov 727.JPG|VIII. zastavenie. Ukrižovanie
8. zastavenie, Kalvária Prešov 20 Slovakia.jpg|VIII. zastavenie. Ukrižovanie, interiér
Slovakia Town Presov 2154.jpg|IX. zastavenie. Kristus na kríži
Presov11Slovakia203.jpg|IX. zastavenie. Kristus na kríži, interiér
Slovakia Presov 737.JPG|X. zastavenie. Sňatie z kríža
Slovakia Town Presov 2146.jpg|X. zastavenie. Sňatie z kríža, interiér
Slovakia Presov 709.JPG|XI. zastavenie. Uloženie do hrobu
Slovakia Presov 856.JPG|XI. zastavenie. Uloženie do hrobu, interiér
Slovakia Presov 710.JPG|XII. zastavenie. Zmŕtvychvstanie
Kaplnka na Kalvárii Prešov 19 Slovakia.jpg|XII. zastavenie. Zmŕtvychvstanie, interiér
Slovakia Presov 713.JPG|XIII. zastavenie. Neveriaci Tomáš
Slovakia Town Presov 2158.jpg|XIII. zastavenie. Neveriaci Tomáš, interiér
Slovakia Presov 714.JPG|XIV. zastavenie. Nanebovstúpenie
Slovakia Town Presov 22160.jpg|XIV. zastavenie. Nanebovstúpenie, interiér


## Cintorín a katakomby
Okrem kostola a kaplniek patrí ku komplexu prešovskej Kalvárie cintorín a katakomby. Katakomby boli postavené v roku 1836 a slúžili ako hrobka pre kňazov. Ich múr pri pohľade z mesta vytvára dojem hradieb. Na cintoríne sa zachovali umelecky cenné krypty v empírovom a historizujúcom slohu. Celý komplex Kalvárie už bol v minulosti reštaurovaný a upravovaný. Aj v súčasnej dobe prebiehajú na viacerých objektoch stavebné, reštaurátorské a záchranné práce.

## Kostol svätého Kríža
Barokový Kostol svätého Kríža postavili na Kalvárii r. 1753. Stavbu viedol František Perger, ktorý staval tiež Kalváriu v Banskej Štiavnici. Nástenné maľby v interiéri sú dielom prešovského maliara Ondreja Trtinu. V kostole sv. Kríža vytvoril barokový priestor, ktorý využitím farieb a svetla opticky pôsobí oveľa väčším dojmom než akým je reálne. Nad oltárom sú tri kríže a sochy  Panny Márie, Márie Magdalény a sv. Jána apoštola. Ku kostolíku boli v roku 1766 po oboch stranách pristavené dve bočné kaplnky. Z juhu- Božského srdca  a zo severu- Božského hrobu. V roku 1767 postavili pod múrom stojacu dvojpodlažnú kaplnku a plastikou „Ecce homo!“. Organ inštalovali r. 1768. V  kostole sú tri zvony, z r. 1752, 1774 a 1824. Kostol slávnostne vysvätili aj s celým dovtedy stojacim komplexom Kalvárie 14. septembra 1769.

## Referencie
* Kónya, P.: Za hradbami

## Iné projekty

## Externé odkazy
* Putovanie po slovenských Kalváriách I - Prešov  
* Prešovská Kalvária, opis a obnova

Prešov
Kategória:Stavby v Prešove